Forumet knytter sammen personer som lever i forskjellige land med ulike typer funksjonshemning forårsaket av kroniske smerter. Gruppen er mest kjent for arbeidet med å fremme informasjon og forståelse for blant annet sittehemning på verdensbasis. Begrepene «sittehemning» og «sittehemmede», samt det engelske begrepet «sitting disability», var tidligere nærmest ukjente begrep. Dette til tross for at sittehemning er den mest alminnelige funksjonshemningen for personer med rygglidelser.